Deon Meyer weer aangewys as skrywer van die “Afrikaanse leesboek van die jaar” by 2015 Huisgenoot Tempo-toekennings | Sunday Times Books LIVE
by helenep on Jun 10th, 2015 Tweet
Aandag! Die wenners van die 2015 Huisgenoot-Tempo-toekennings is gisteraand aangekondig tydens ‘n glansgeleentheid by Emperors Palace, Johannesburg en Deon Meyer het wéér koning gekraai in die “Afrikaanse leesboek van die jaar”-kategorie.
Meyer se jongste spanningsverhaal – Ikarus – is met die titel “Afrikaanse leesboek van die jaar” gekroon, terwyl Ballade van ‘n enkeling – die filmweergawe van Leon van Nierop se gelyknamige roman, die titel “Rolprent van die jaar” ontvang het. Donnalee Roberts (Pad na jou hart-medeskrywer) is aangewys as die “Aktrise van die jaar: Rolprent” vir haar rol in hierdie film.
Leandie du Randt, outeur van Gemaklik in jou eie lyf, is aangewys as die “Aktrise van die jaar – Drama, Sitkom” vir haar rol in Vlug na Egipte – die reeks gegrond op In die mond van die wolf deur Paul C Venter. 150 Stories-outeur Nataniël se program Die Nataniël Tafel het die prys vir die “TV-reeks van die jaar – Aktualiteit, Werklikheid, Speletjies” ontvang. En dan laaste, maar nie die minste nie: Johan Stemmet, bekende en geliefde Noot vir Noot-aanbieder en outeur van Woord vir woord, het ‘n spesiale toekenning genaamd “Afrikaanse Erfenislater” ontvang vir sy lewenslange bydrae tot Afrikaans.
Meyer se voorlaaste roman, Kobra, het verlede jaar ook die “Afrikaanse leesboek van die jaar”-titel ontvang. Vanjaar is maar die tweede keer wat hierdie eer toegeken word, wat beteken dat Meyer sover skoonskip maak.
Nuweling van die jaar: Adam Barnard – Ruk My tot Stilstand
Gospelalbum van die jaar: Danie Botha – Ge-anker
Kontemporêre album van die jaar: Riana Nel – Die Regte Tyd
Pop/sokkie-album van die jaar: Bobby van Jaarsveld – Maak ’n Wens
Musiekvideo van die jaar: Bobby van Jaarsveld – Een vir Een
Liedjie van die jaar: Bobby van Jaarsveld – My Alles
TV-reeks van die jaar – Aktualiteit, Werklikheid, Speletjies: Die Nataniël Tafel
TV-aanbieder van die jaar: Emo Adams – Jou Show
TV-reeks van die jaar – Drama, Sitkom: Vallei van Sluiers
Akteur van die jaar – Drama, Sitkom: Nico Panagio – Vallei van Sluiers
Aktrise van die jaar – Drama, Sitkom: Leandie du Randt – Vlug na Egipte
Sepie van die jaar: Binnelanders
Sepie-akteur van die jaar: Hans Strydom – Binnelanders
Sepie-aktrise van die jaar: Brümilda van Rensburg – Binnelanders
Rolprent van die jaar: Ballade vir ’n Enkeling
Akteur van die jaar – Rolprent: Bok van Blerk – Leading Lady
Aktrise van die jaar – Rolprent: Donnalee Roberts – Ballade vir ’n Enkeling
Radio-aanbieder van die jaar: Rian van Heerden – Jacaranda FM
Leesboek van die jaar: Deon Meyer – Ikarus
Topverkoper-CD van die jaar: Riana Nel – Die Regte Tyd
Topverkoper-DVD van die jaar: Lollos 6 – Lalaland!
Afrikaanse Erfenislater: Johan Stemmet
Lees meer op Huisgenoot
Twitter het behoorlik gegons met die hutshekkie #Tempo2015:
Woord vir Woord: ‘n Lewensreis deur Johan Stemmet
Tags: 'n Lewensreis, 150 Stories, 2015 Huisgenoot Tempo-toekennings, Advies, Afrikaans, Afrikaanse leesboek van die jaar, Awards, Ballade vir ’n enkeling, Bennie Griessel, Biography, Books LIVE, Deon Meyer, English, Fiction, Fiksie, Gemaklik in jou eie lyf, Huisgenoot, Huisgenoot-Tempo-toekennings, Human & Rousseau, Humor, Humour, Ikarus, In die mond van die wolf, Johan Stemmet, Kobra, Kortverhale, Krimi, Kursus, Lapa, Leandie du Randt, Leon Van Nierop, Lifestyle, Nataniel, Non-fiction, Noot vir Noot, Paul C Venter, Penguin, Praktiese Gids, Raad, Short Stories, South Africa, Spanningsverhaal, Struik Lifestyle, Suid-Afrika, Tafelberg, Tienermeisies, Tieners, Toekennings, TV-reeks, Wees die beste jy, Woord vir Woord, Youth
« Join Jenny Crwys-Williams for a Discussion of The Raft, Divided Lives and More at Delta Café, Johannesburg
“It is Nonsensical to say Black People Don’t Read” – Highlights from the #LitApartheid Debate (Plus: Podcast) »